jkorsvik/nowiki_second_scrape_merged huggingface dataset:
Enkel horunge

En enkel horunge er den typografiske betegnelsen på den første linjen i et avsnitt når denne havner som nederste linje i en spalte eller en side. Betegnelsene halv horunge og fransk horunge blir også brukt. I norsk typografi er enkle horunger akseptert, men er ikke det i for eksempel tysk typografi.Dataprogrammer for tekstbehandling og typografi unngår gjerne termen «horunge» og bruker heller begrepene løse linjer, løsrevne linjer, farløse linjer, faderløse linjer eller foreldreløse linjer.


== Referanser ==
City of Dundee

City of Dundee er en av Skottlands regioner. Den har status som by (city), men omfatter også andre bosetninger enn selve Dundee. Den er den minste av regionene, men den fjerde største byen i Skottland.
Politisk er Dundee (skotsk-gælisk:Mòr-bhaile Dhùn Dèagh) et såkalt council area og omfatter Dundee City Council i valgene til dette rådet og til Skottlands parlament på Holyrood i Edinburgh og til Underhuset i det britiske parlamentet i Palace of Westminster.
I Europaparlamentet er byen om dens område innenfor de 32 skotske valgområdene.


== Historie ==
Distriktet ble opprettet i 1975, under Lven om lokalstyre av 1973, for å inkludere: det tidligere grevskapet i byen Dundee; et Monifieth-område, inkludert burghen Monifieth (men ikke Newtyle og Kettins områder), tidligere innenfor grevskapet Angus; og et Longforgan-område tidligere innenfor grevskapet Perth.
Bygrevskapet ble opprettet i 1894, og byområdet har inkludert burgh av Broughty Ferry siden 1913. Dundee har vært en kongelig burgh siden 1191.
Dundee City ble et enhetlig myndighetsområde i 1996, under Skottlandsloven av 1994, med grenser mot distriktene Tayside-regionen, bortsett fra Monifieth-området og en del av Sidlaw-området, som ble overført fra byen til det nye området Angus. Byen er også administrasjonssted for regionen.
Den nye omforente byen og regionen ble kalt The City of Dundee i lovgivningen av 1994, men ble endret til Dundee City ved et byvedtak 29. juni 1995, under seksjon 23 av loven om skotsk selvstyre av 1973. med hensyn til utstrekning, er dette det minste av Skottlands regioner.


== Byer og landsbyer ==
Broughty Ferry
Dundee


== Referanser ==
Tormod Løkling

Tormod Løkling (født 5. februar 1964 i Bergen) er en norsk tegneserieskaper og senere redaktør for flere tegneserieblader utgitt i Norge. Han var på 1980-tallet aktiv sammen med Arild Midthun som tegneserieforfatter, og har vært redaktør for blader som for eksempel Pondus, Tommy & Tigern og Ernie.
Nå er han redaktør i Pondus, men skriver også historier for Donald Duck & Co.
Løkling ble etter hvert sjefredaktør i Bladkompaniet, men gikk i 2004 over til Egmont Serieforlaget, hvor han ble redaktør for Donald Duck & Co.
Løkling har siden 2005 kåsert i radioprogrammet Herreavdelingen på NRK P1.


== Referanser ==


== Eksterne lenker ==
(en) Tormod Løkling på Internet Movie Database
Enke (typografi)

Denne artikkelen er om enke i typografisk betydning. For andre betydninger, se enke.En enke er den typografiske betegnelsen på den siste linjen i et avsnitt når denne består av bare et par tegn. Enker bør unngås i god typografi og de skal unngås særlig dersom de er et resultat av orddeling og eller om de er kortere enn avsnittsinnrykket.
Termen enke blir også av og til brukt om horunge.
Enke (andre betydninger)

Enke kan sikte til

enke (person) – etterlatt etter ektefelles død
enke (typografi) – et typografisk fenomen
J. Olsens Enke – gartneri anlagt 1833
Sort enke – edderkoppdyr av slekten Latrodectus
Gul enke – norsk navn på champagnen Veuve Clicquot
Den glade enke – operette av Frantz Lehár
Calang

Calang var hovedstad i Aceh Jaya-distriktet i Aceh-provinsen på øya Sumatra i Indonesia, med en befolkning på omkring 12 000. Den ble så godt som utslettet, med bare spredte sementblokker tilbake, som følge av den tsunamien som jordskjelvkatastrofen i romjula 2004. Bare omkring 30 prosent av befolkningen overlevde. 
Tsunamibølgen forårsaket store skader så langt som to kilometer inn fra kysten. Hele høydedrag ble vasket bort.
Leupung

Leupung (eller "Leupueng") var en by i distriktet Kabupaten/Kota i Aceh Besar, nær storbyen Banda Aceh, hovedstaden i Aceh i Indonesia på øya Sumatra. Befolkningen var på rundt 10 000 før byen ble fullstendig utslettet av den tsunamien som ble utløst av jordskjelvet i havet rett utenfor den 26. desember 2004. Man antar at antall overlevende ikke var flere enn 200–700.
PPM

PPM kan referere til

Parts per million – måleenhet for konsentrasjon i milliondeler, normalt forkortet ppm.
Portable Pixelmap – et format for digitale bilder
Portable People Meter – et program som rapporterer bruk av medier
Portable People Meter

Denne artikkelen er om PPM i betydningen Portable People Meter. For andre betydninger, se PPM.
Portable People Meter (PPM) er en innretning utviklet av Arbitron for å måle hvor mange mennesker som lytter til (eller er utsatt for) radio, TV, osv. og hvilke stasjoner radioene og TV-ene er innstilt på.
PPM-enheten registrerer skjulte tonesignaler i lydstrømmen fra radioen eller TV-en og PPM-en logger hver forekomst av et slikt tonesignal. Den har en lagringskapasitet på mer enn 7 dager, og følsomheten for å plukke opp radio- og tv-lyd er tilnærmet lik den til det menneskelige øret. De skjulte tonesignalene i lydstrømmen er konstruert slik at PPM'en ikke vil plukke opp signalene fra en radio som står på i et rom med mye støy.
PPM tok over som den offisielle målemetoden for radiokanalene NRK P1, NRK P2, NRK P3, P4, Radio Norge (den gang Kanal 24) og Storbyradioen 1. april 2006, og Norge var på det tidspunktet det eneste landet som brukte PPM som nasjonal lyttermåling. Pr. 1. august 2008 har Danmark, Island og USA tatt i bruk PPM som offisiell målemetode for radiolytting.
Den nasjonale radiomålingen i Norge utføres av TNS Gallup på oppdrag fra NRK, P4, SBS og Norsk lokalradio forbund. Pr. 1. august 2008 består det norske PPM-panelet av 600 personer som har installert målesystemet og skal rapportere daglig.
Tidligere måter for å måle radiolytting har basert seg på å ringe opp folk for å spørre de om deres lytting, eller å sende ut en dagbok som respondenter har fylt ut i løpet av en 14 dagers periode for å returnere senere. Noen av fordelene med PPM er at den ikke baserer seg på menneskelig medvirkning i like stor grad. Tallene kan også rapporteres dagen etter, mens man tidligere har måttet nøye seg med ukentlige oppdateringer. PPM måler også ned på enkeltminutter, mens tidligere målinger har blitt rapportert på 15-minutters nivå (såkalt Average Quarter Hour).
Andeler per million

Andeler per million, engelsk parts per million (ppm) er en enhet for angivelse av konsentrasjon. En ppm er lik en enhet per million, altså en milliondel. På norsk brukes enten «ppm» eller «deler per million».
ppm tilsvarer milliliter per kubikkmeter (ml/m³) og er i forbindelse med erosjonsintensitet regnet som ppm = tørrvekt/vekt av prøve. Dette vil si at delene per million er målt i milliondeler som volumenheter.
Til tider forekommer enheten ppb, parts per billion, altså milliarddel.
Uttrykt i prosent er 1 ppm = 0,0001 %.

1 000 ppm = 1 ‰ = 0,1 %
10 000 ppm = 1 %Ppm og ppb er ikke internasjonalt godkjente forkortelser.


== Relaterte begrep ==
Fraksjon eller forholdstall (dimensjonsløs)
Prosent (%)
Prosentenhet
Promille (‰)
Promilleenhet


== Referanser ==
Diplomat

En diplomat er en representant som er utsendt av en senderstat til en vertsstat eller til en internasjonal organisasjon, for å representere senderstatens særinteresser. Diplomater arbeider i offentlig tjeneste for en senderstats utenriksdepartement. Disse utsendte representantene er akkreditert eller meldt til vertsstaten gjennom regulerte avtaler.Den øverste diplomatiske representanten i en stat er, nest etter statsminister eller president, utenriksministeren. Utover dette foretas diplomati som yrkesposisjon av spesialisert personell fra utenriksdepartementet, der ambassadører (eller nuntier) er øverste representater for senderstaten i det gitte land de er stasjonert. Dernest er rangordenen sendemenn, ministre (internuntier), og til sist chargés d'affaires.I den norske utenrikstjenesten rangeres diplomater slik: ambassadør, minister, ministerråd, ambassaderåd, første ambassadesekretær, andre ambassadesekretær, tredje ambassadesekretær og attaché.Diplomatisk virksomhet reguleres gjennom Wien-konvensjonen om diplomatisk samkvem, som er utarbeidet gjennom FN-systemet. 
For diplomatisk virksomhet som sådan, se diplomati. 


== Referanser ==


== Eksterne lenker ==
Utdanning.no sin yrkesbeskrivelse av diplomat
Avsnittsinnrykk

I norsk typografi brukes avsnittsinnrykk for å angi begynnelsen på en nytt avsnitt. Det første avsnittet i en tekst skal ikke være innrykket. Avsnittsinnrykk skal ha en gefirts bredde, altså en bredde lik skriftgraden. Et mindre inntrykk markerer ikke tydelig nok begynnelsen på et avsnitt og et større innrykk er unødvendig tydelig.
Innrykk som markering av nytt avsnitt har tradisjoner helt tilbake til 1400-tallet. Da skrivemaskinen kom ble det vanlig å skille avsnitt med en blank linje. Dette skapte et unødvendig stort skille mellom avsnittene, noe som stykket opp det visuelle bildet av teksten. Fremdeles er det vanlig i dataprogrammer for tekstbehandling å skille avsnitt med en blank linje. I god typografi brukes derimot avsnittsinnrykk.
Gleebruk

Gleebruk var en liten by i distriktet Kabupaten/Kota i Aceh Besar ikke langt fra Banda Aceh, hovedstaden i provinsen Aceh på øya Sumatra i Indonesia.  Den ble fullstendig utslettet av tsunamiene som ble utløst av jordskjelvet rett utenfor kysten den 26. desember 2004.
A Perfect Circle

A Perfect Circle er et metal band som ble startet av gitaristen Billy Howerdel.
Vokalisten i A Perfect Circle er Maynard James Keenan fra bandet Tool.


== Medlemmer ==
Maynard James Keenan – vokalist (se også Tool og Puscifer)
Billy Howerdel – gitarist
James Iha – gitarist (se også The Smashing Pumpkins)
Jeordie White – bassist
Josh Freese – trommeslager


== Diskografi ==


=== Album ===
2000 – Mer de Noms
2003 – Thirteenth Step
2004 – eMOTIVe
2018 – Eat the Elephant


=== DVD ===
2004 – Lost in the Bermuda Triangle
2004 – aMOTION (DVD og Remix CD)


=== Andre utgivelser ===
Filmmusikk:

2003 – Underworld – "Judith (Renholder Mix)" og "Rev 22:20"
2004 – Resident Evil: Apocalypse – "The Outsider (Renholder Apocalypse Mix)"
2005 – Constantine – "Passive". Passive ble kun hørt en gang under nattklubbscenene. Musikk videoen av Passive er å finne på 2-disk DVD versjonen av Constantine.Annet:

2004 – MTV2 Headbanger's Ball: Volume 2


== Eksterne lenker ==
(en) Offisielt nettsted 
(en) A Perfect Circle (musical group) – kategori av bilder, video eller lyd på Commons 
(en) A Perfect Circle på Internet Movie Database 
(en) A Perfect Circle på Apple Music 
(en) A Perfect Circle på Discogs 
(en) A Perfect Circle på MusicBrainz 
(en) A Perfect Circle på SoundCloud 
(en) A Perfect Circle på Spotify 
(en) A Perfect Circle på Songkick 
(en) A Perfect Circle på Last.fm 
(en) A Perfect Circle på Genius — sangtekster 
(en) A Perfect Circle på AllMusic 
A Perfect Circle på Twitter 
A Perfect Circle på Facebook 
A Perfect Circle på Instagram 
A Perfect Circle på YouTube 
A Perfect Circle på Myspace
Fife

Fife (skotsk-gælisk: Fìobha; skotsk: Fife) er en av Skottlands regioner, et tradisjonelt grevskap og et stattholderskap. Den ligger mellom buktene Firth of Tay og Firth of Forth. Fra 1975 til 1996 var regionen delt i tre distrikter, men i 1996 ble alle administrative funksjoner samlet i ett regionsråd. Administrasjonsbyen er Glenrothes.
Det ligger mellom Firth of Tay og Firth of Forth, med innlandsgrenser med Perth and Kinross (det vil si de historiske grevskapene Perthshire og Kinross-shire) og Clackmannanshire. Det antas det å ha vært et av de største piktiske kongedømmene i tidlig middelalder, kjent som Fib (etter en mytologisk konge ved navn Fib), og er fortsatt ofte omtalt som «kongeriket Fife» i Skottland. En person fra Fife er kjent som en fifer. I eldre dokumenter var fylket veldig tidvis kjent under angliseringen Fifeshire. Det norske nettstedet Yr.no, for værvarsler og annen meteorologisk informasjon, har egen side for Fifeshire (sic).


== Byer og landsbyer ==
Abercrombie, Aberdour, Anstruther, Auchterderran, Auchtermuchty
Ballingry, Balmerino, Balmullo, Benarty, Buckhaven, Burntisland
Cardenden, Carnbee, Ceres, Cluny, Crosshill, Cowdenbeath, Crail, Culross, Cupar
Dairsie, Dalgety Bay, Donibristle, Dunfermline, Dysart
Earlsferry, East Wemyss, Elie
Falkland
Gateside, Glenrothes, Guardbridge
Hill End
Inverkeithing
Kelty, Kennoway, Kilconquhar, Kilmany, Kincardine, Kinghorn, Kinglassie,  Kirkcaldy
Leslie, Leuchars, Leven, Lochgelly, Lower Largo, Lundin Links
Methil
Newburgh, Newport-on-Tay, North Queensferry
Oakley
Pittencrief, Pittenweem
Rosyth
St. Andrews, St. Monans
Tayport, Thornton
Upper Largo
West Wemyss, Woodhaven, Wormit


== Referanser ==


== Eksterne lenker ==
(en) Fife – kategori av bilder, video eller lyd på Commons

 Fife hos Wikivoyage
Fife Direct
Fife Today
Kingdom of Fife Tourist Board
Teunom

Teunom er en liten by med 18 000 innbyggere i distriktet Aceh Barat i provinsen Aceh på øya Sumatra i Indonesia.  Den ble utslettet av tsunamiene som ble utløst av jordskjelvet rett utenfor kysten den 26. desember 2004. Helikoptre fra USAs væpnede styrker var viktige for nødhjelpsarbeidet blant de rundt 10 000 overlevende.
Tapaktuan

Tapaktuan er en liten by sør for Meulaboh i provinsen Aceh på øya Sumatra i Indonesia.  Den ble meget hardt rammet av tsunamiene som ble utløst av jordskjelvet rett utenfor kysten den 26. desember 2004.
Ceres (Skottland)

Ceres er en landsby i Fife, Skottland. 
Det er uklart hvor navnet kommer fra. Noen mener at det er en levning fra romersk tid, da den romerske gudinnen for markends grøde også heter Ceres. Men navnet har forekommet i forskjellige former, blant annet Seres og Syres; sistnevnte er den eldste formen. Andre teorier er at det kommer fra St. Cyrus, som sognekirken er viet til, eller fra det latinske ordet syrus, som betyr myrland ved en elv. En siste teori er at det var en familie som het Syras som grunnla landsbyen. 
Landsbyen er vertskap for en av de eldste høylandslekene i landet. Lekene er en feiring av hjemkomsten til de overlevende fra slaget ved Bannockburn i 1314. Ved plassen i sentrum av landsbyen er det et minnesmerke for Bannockburn, reist i forbindelse med 600-årsjubileet i 1914. Bueskyttere fra Ceres ga et viktig bidrag til den skotske seieren i slaget.
Ceres nevnes først i det 12. århundre. I 1620 ble det opprettet et baroni, som ble underlagt Hopefamilien fra Craighall. Landsbyen utviklet seg da som et sentrum for landbruk, veving og bryggerivirksomhet.
Fife Folk Museum ligger i Ceres. Det ble åpnet i 1968. 


== Eksterne lenker ==
Lokalhistorisk side
Kinglassie

Kinglassie er en landsby i Fife, Skottland. Den hadde i 2002 omkring 1500 innbyggere. 
Landsbyen ble grunnlagt ved en gruve utenfor Glenrothes. Den stengte i 1967, og den åpne gruven ved Westfield regnes fortsatt som det største menneskeskapte hull i Europa. 
Kinglassies skytshelgen er Glastian (død ca. 830), som meglet mellom skotter og piktere. Dogton stone fra ca. 800 regnes for å være et minnesmerke over et slag mellom skotter og piktere som ble utkjempet på stedet.
Ae (Skottland)

Ae er en landsby i regionen Dumfries and Galloway i det sørvestlige Skottland. Den ligger ved elven Ae. Landsbyen på rundt 200 innbyggere skal ha det korteste navnet i Storbritannia. Landsbyen ligger i utkanten av en 15 000 mål stor (61 km2) menneskeskapt barskog, og er omtrent 14 km nord for Dumfries.Stedet ligger i en stor barskog som ble plantet av Forestry Commission i 1947. Blant de vanligste tresortene er sitkagran, lerker, furu og gran. Det er også et rikt dyreliv, med blant annet rådyr, rødrev, hare, skogsdue, spurvehauk og fasan.


== Toponymi ==
I 1787 ble områdets stedsnavn skrevet med ligaturen Æ. I 1826 ble navnet skrevet som Ae, som etter rykte er det korteste stedsnavnet i Storbritannia. Imidlertid består det skotsk-gæliske navnet på øya Iona av en enkelt bokstav, Ì, og det er også en elv i det skotske høylandet kalt E.
Britiske forskere antar at stedsnavnet sannsynligvis kommer fra det norrøne ordet aa (hvor de antagelig mener å), og som betyr «vann». Hvis man ser på norske stedsnavn, er Å en representasjon av gammelnorske eller norrøne ár, «elv», og opphavlig det det samme ordet som latinske aqua og med samme grunnbetydning som «vann». I Norge var á tidligere en vanlig benevnelsen for elv og var vanlig som ledd i stedsnavn.


== Historie ==
Den skotske skribenten og utgiveren Robert Chambers skrev i 1826 om Ae-området, og beskrev det som en myr med en glen (dal, kjent som Glenae), hvis innbyggere var «lenge kjent for klammeri, kamper og aktivitetsbragder». Chambers skrev at de fleste menn i området var sysselsatt i jordbruk og transport av varer på hesteryggen mellom landsbyen og Glasgow, samt byene Carlisle og Manchester. Disse «guttene fra Ae» hadde et rykte som gikk foran dem, og var kjent for «klubbespill [og] boksing» på hver marked og bryllup i området.Området Ae med dens bondegårder er gamle, men selv landsbyen Ae er en av de yngste i Storbritannia, og ble grunnlagt i 1947 av Forestry Commission.


== Referanser ==


== Litteratur ==
Reader's Digest Association (1990): Book of British Villages, London: Reader's Digest, ISBN 0-276-42018-7, OCLC 35330841
Chambers, Robert (1826): The Popular Rhymes of Scotland, W. Hunte
Great Britain House of Lords (1787): Journals of the House of Lords / Great Britain, Parliament, House of Lords, vol. 38, HMSO
Pye, Kenneth; Croft, Debra (2004): Forensic geoscience: principles, techniques and applications, London: Geological Society, ISBN 1-86239-161-0


== External links ==
(en) Ae, Dumfries and Galloway – kategori av bilder, video eller lyd på Commons

Videoopptak av landsbyen Ae, YouTube
East Fortune

East Fortune er en landsby i East Lothian, Skottland. Den ligger omkring 3 km nord for East Linton. 
Området domineres av en flyplass som ikke lenger er i bruk. Den ble konstruert i 1915 som en del av arbeidet for å beskytte Storbritannia mot angrep med tyske luftskip under første verdenskrig.
I 1922 ble East Fortune Hospital reist. Dette var et tuberkulosesanatorum for det sørøstlige Skottland fram til andre verdenskrig. Etter krigsutbruddet ble flyplassen tatt i bruk igjen, nå som treningsflyplass. Sykehuset åpnet igjen etter krigen. Etterhvert som antall tuberkulosetilfeller begynte å falle, ble det i 1956 omgjort til et psykiatrisk sykehus. Det ble nedlagt i 1997.
I en kort periode i 1961 ble flyplassen åpnet igjen for å fungere som Edinburghs flyplass under ombygging av byens vanlige flyplass. I 1975 ble National Museum of Flight åpnet, og dette har trukket mange turister til East Fortune. Den siste anskaffelsen er en Concorde, som ble kjøpt inn etter at denne flytypen ble tatt ut av trafikk.
Longniddry

Longniddry er en liten landsby i East Lothian, Skottland. Den er et populært bosted for pendlere til Edinburgh, og har fått en middelklassekarakter på grunn av dette.
John Boorman

John Boorman (født 18. januar 1933)  er en britisk regissør. Han står bak filmer som Picnic med døden (1972), Zardoz (1974), Excalibur (1981), og Hope and Glory (1987).


== Filmografi (utvalg) ==
1967 – Hevneren fra Alcatraz
1969 – Duell i Stillehavet
1970 – Leo den siste
1972 – Picnic med døden
1972 – Zardoz
1981 – Excalibur
1985 – Smaragdskogen
1987 – Vår ære og vår makt
1990 – På egne ben
1995 – Skygge over Rangoon
1998 – Forbryterkongen
2000 – Skredderen i Panama


== Referanser ==


== Eksterne lenker ==
(en) John Boorman på Internet Movie Database 
(sv) John Boorman i Svensk Filmdatabas 
(da) John Boorman på Filmdatabasen 
(da) John Boorman på Scope 
(fr) John Boorman på Allociné 
(en) John Boorman på AllMovie 
(en) John Boorman hos The Movie Database
Wim Wenders

Wilhelm Ernst «Wim» Wenders (født 14. august 1945 i Düsseldorf) er en tysk filmregissør kjent for temaer som ensomhet, kjærlighet, fremmedgjøring og gjenfødelse. Wenders regnes sammen med Werner Herzog og Rainer Werner Fassbinder som selve kjernen i ny tysk film.
Wenders ble i 2005 utnevnt til den tyske ordenen  Pour le Mérite für Wissenschaften und Künste.


== Filmografi ==
Summer in the City, 1970
Målmannens angst ved straffesparkmerket, 1971
Der scharlachrote Buchstabe, 1972
Alice i byene, 1974
Falsk bevegelse, 1975
Im Lauf der Zeit, 1976
Den amerikanske vennen, 1977.
Lightning over Water, 1979
Hammett, 1982
Tingenes tilstand, 1982
Reverse Angle:NYC, 1982
Chambre 666, 1983
Paris, Texas, 1984
Lidenskapens vinger, 1987
Opptegnelser om byer og klær, 1989
Til verdens ende, 1991
Langt borte, så nære, 1993
Bortenfor skyene, 1995
The End of Violence, 1997
The Million Dollar Hotel, 2000
Buena Vista Social Club, 2000
Land Of Plenty, 2004
Don't Come Knocking, 2005
Palermo Shooting, 2008
Pina, 2011
Jordens salt, 2014
Every Thing Will Be Fine, 2014


== Referanser ==


== Eksterne lenker ==
(en) Offisielt nettsted 
(en) Wim Wenders – kategori av bilder, video eller lyd på Commons 
(en) Wim Wenders – galleri av bilder, video eller lyd på Commons 
(en) Wim Wenders på Internet Movie Database 
(sv) Wim Wenders i Svensk Filmdatabas 
(da) Wim Wenders på Filmdatabasen 
(da) Wim Wenders på Scope 
(fr) Wim Wenders på Allociné 
(en) Wim Wenders på AllMovie 
(en) Wim Wenders hos Turner Classic Movies 
(en) Wim Wenders hos Rotten Tomatoes 
(en) Wim Wenders hos The Movie Database
Mikrobiologi

Mikrobiologi er vitenskapen om mikroorganismer, og er en gren av biologien. Mikrobiologer studerer én- og fåcellede organismer som bakterier, arkebakterier og protozoa, samt smittestoffer som ikke tilfredsstiller kravene til å bli definert som levende organismer (som virus, prioner). Faget undersøker mikroorganismenes biokjemi, fysiologi, cellebiologi, økologi og evolusjon. Kliniske aspekter med mikroorganismene, som hvordan vertsorganismer reagerer på dem inngår også.
Order mikrobiologi stammer fra gresk μικρός [micros] = «liten», βιολογία [biologia] = «studien av liv».


== Litteratur ==
Tronsmo, Arne (2016). Innføring i mikrobiologi. Universitetsforlaget. ISBN 9788215025926. 
Madigan, Michael T.; Martinko, John M.; Stahl, David A.; Clark, David P.; Brock, Thomas D. (2012). Brock Biology of Microorganisms (13 utg.). Boston, Mass. Pearson. ISBN 032173551X. 
Denyer, Stephen P.; Hodges, Norman; Gorman, Sean P.; Gilmore, Brendan F. (2011). Hugo and Russell's pharmaceutical microbiology (8 utg.). Chichester. Wiley-Blackwell. ISBN 9781444330632. 


== Eksterne lenker ==
Utdanning.no sin yrkesbeskrivelse av mikrobiolog
Norske doktoravhandlinger innen medisinsk mikrobiologi, i fulltekst
Acta Pathologica, Microbiologica et Immunologica Scandinavica (forskningstidsskrift)
helsedirektoratet.no Autorisasjon som medisinsk mikrobiolog
legeforeningen.no Norsk forening for medisinsk mikrobiologi
Røntgen (mål)

Røntgen, symbol R, er en eldre måleenhet for en røntgen- eller gammastråles evne til å ionisere ioner. 1R tilsvarer mengden med stråling som kan frigjøre en ladning på 0,258 mC pr. kg. tørr luft.
Enheten, som er oppkalt etter den tyske fysikeren Wilhelm Röntgen, er blitt erstattet av SI-enheten gray (Gy). 1Gy tilsvarer dosen ved en eksponering på ca. 100R.


== Se også ==
Røntgenstråling
Skritt

Skritt kan referere til

skritt (gangart) – en gangart hos hester
skritt (enhet) – eldre avstandsmål
skritt (kroppsdel) – betegnelse på området rundt kjønnsorganene hos mennesker
skritt – avstanden mellom føttene ved gange